stanford-oval/wikipedia huggingface dataset:
Splinter Cell (סדרת משחקים)
דמויות מרכזיות בסדרה

סאם פישר - סמואל ליאו פישר הוא הגיבור של המשחק והעלילה מתרכזת סביבו. בשנות התשעים התגייס לצי האמריקני והתנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. פישר שירת במספר תפקידי פיקוד בצוותי הקומנדו הימי ושירת במזרח גרמניה ובאפגניסטן ולחם במלחמת המפרץ. לאחר מכן פרש מן השירות והתגייס לשורות ה-NSA ומאוחר יותר נלקח על ידי אירווינג לאמברט לתפקד כספלינטר סל ב"רמה השלישית". זריז ומומחה להתגנבות ולקרב מגע. מתגורר בעיירה טאווסון שבמרילנד, ארצות הברית ונשוי לריגן בורנס שאיתה ילד את שרה פישר ב-16 ביוני 1985 ולאחר מכן מתה ממחלת הסרטן. בשנת 2008 שרה נהרגה על ידי נהג שיכור (במשחק האחרון מתגלה שהיא בחיים) וכך סאם נשאר לבד בלי משפחה דבר שגרם לחייו להתדרדר במשחק הרביעי. סאם הוא בחור מלא בהומור המתבטא בעיקר בשיחותיו עם לאמברט ובתחקורים המשעשעים-משהו שלו. סאם פישר מדובב על ידי השחקן מייקל איירונסייד.
קולונל אירווינג לאמברט - נולד ב-4 בספטמבר 1961 בבאטקייב שבצפון קרוליינה, ארצות הברית. לאמברט הוא המנהל המבצעי של "הרמה השלישית" ובקשר ישיר עם סאם במשך כל משימה. ב-31 במאי 1991 נישא לאשתו, אופליה, העובדת כמורה בבית ספר יסודי.
אנה גרימסדוט'יר - מכונה בקצרה "גרים". אנה היא מהנדסת מחשבים ומודיעין אותות. היא נולדה ב-14 במרץ 1974 בבוסטון שבמסצ'וסטס, ארצות הברית. דור שני בארצות הברית כאשר משפחתה במקור הגיעה מצפון איסלנד. באמצע שנות ה-90 הועפה אנה מהתיכון והתחילה לעבוד כמתכנתת של הצי האמריקני, משם הצטרפה ל-NSA בסוף שנות ה-90 והגיעה אט אט לתפקיד מרכזי ביותר בסוכנות. מפקדת על מספר מתכנתים שמביאים לסם מידע טכני ומוצפן ואף לפעמים קריטי בנוגע למשימותיו.
וויליאם רידינג - נולד ב-21 במרץ 1969 בסן דייגו שבקליפורניה, ארצות הברית. רידינג הוא בחור רגוע ושליו המתגאה ביכולת התכנון והדייקנות שלו. מומחה לציוד אלקטרוני וכלי נשק.
דאגלס שאטלנד - 18 באפריל 1959 בבוון, באיווה, ארצות הברית - יולי 2007. דאגלס שאטלנד הוא המנהל הראשי והמקים של חברת "Displace International" - חברת אבטחה. במשחק השני בסדרה הוא עבד בשגרירות בדילי, מזרח טימור. התגייס לצבא והיה המפקד של סאם בהיותו באריות הים שם התיידד עמו. במשימה החמישית של Tom Clancy's Splinter Cell: Pandora Tomorrow שאטלנד וסאם מבצעים מבצע משותף שבסופו הוא וחוליית צלפים מצילים את סאם ממצב מסוכן. במשחק השלישי, לעומת זאת, שטלנד הופך ל"איש הרע" במשחק. הוא משלם להוגו לסרדה כדי שהוא ואנשיו יחטפו את ברוס מורגנהולט, טכנאי מחשבים מומחה. כל זאת כדי להשתמש באלגוריתם מסוכן שגורם להפסקת חשמל ענק בניו יורק ומשגר טיל מבסיס בקוריאה הצפונית שמשמיד את ספינת הדגל של הצי האמריקני - ה-USS Clarence E. Walsh ובכך גורם למלחמה בין הדרום לצפון של קוריאה. שאטלנד נורה (או נדקר למוות) על ידי סאם פישר במשימה התשיעית ("BathHouse").
דייוויד באוואר - נשיא ארצות הברית באותה תקופה. נראה לראשונה במשחק הראשון בזמן שידורי החדשות בנוגע ל"משבר המידע הגרוזיני". במשחק השני הוא נראה בחדשות כאשר הוא מגן על ארצות הברית בנוגע לפלישה לאינדונזיה ולבסוף נראה הנשיא משוחח עם לאמברט על הפעולות בנוגע ל-I-SDF. הוא מופיע כאישיות שמעדיפה תהליכים מדיניים-פוליטיים מאשר תהליכים צבאיים (שזה בניגוד למשחק הראשון בו הוא רצה תקיפה מיידית על גאורגיה).
פראנסיס כהן - סוכנת השטח של "הרמה השלישית". הופיעה בשני המשחקים הראשונים אך מוזכרת גם בשלישי. המחליפה של ורנון ווילקס הבן שנהרג במשימה השישית של המשחק הראשון. כהן נולדה ב-28 באפריל 1976 במרילנד, ארצות הברית. היא המתדרכת של סאם ברוב משימותיו כאשר היא מופיעה בתחילת משימה ובסופה.
רנו משטיון

| --- | --- |

רנו, מענה את הפטריארך הלטיני של אנטיוכיה
 לידה:  1125 ממלכת צרפת 
 הוצאה להורג:  4 ביולי 1187 (בגיל 62 בערך) חיטין, ישראל 
 מדינה:  ממלכת צרפת 
 תפקיד:  עוצר ממלכת ירושלים 
 השקפה דתית:  נצרות קתולית 
 בן או בת זוג:  קונסטנס (1153, 1153–?)  Stephanie of Milly (1177, 1177–?) 
 
רנו משטיון (בצרפתית: Renaud de Châtillon;‏ 1125 - ‏4 ביולי 1187) היה אריסטוקרט צרפתי, בעל אדמות, ככל הנראה באזור שיטין ששימש כנסיך של נסיכות אנטיוכיה בין השנים 1153–1160. בתקופת נישואיו השנייה היה שליט נסיכות עבר הירדן. דמות שנויה במחלוקת, יש הטוענים כי פעולותיו היו עילה לקרב קרני חיטין, שבעקבותיו התמוטטה ממלכת ירושלים הצלבנית.
ביוגרפיה

רנו הגיע למזרח במסגרת מסע הצלב השני בשנת 1147. בשנת 1153 נישא לקונסטאנס נסיכת אנטיוכיה (אנ'), למגינת לבם של דודהּ המלך בלדווין השלישי ושל הפטריארך הלטיני של אנטיוכיה, שהסתייגו מהאציל הזוטר וחסר הייחוס.
בתקופת נסיכותו השתתף רנו במספר פשיטות שוד. בין השאר בשנת 1156 למושבה הביזנטית בקפריסין. כאשר סירב הפטריארך של אנטיוכיה לממן את המסע קשר אותו רנו לגג הקתדרלה ומרח אותו בדבש כנקמה. כאשר שוחרר הפטריארך הסכים לממן את המסע. כוחותיו של רנו שדדו את האי קפריסין וטבחו בתושביו.
בשנת 1160 נפל רנו בשבי המוסלמים לאחר פשיטת שוד כושלת באזור מארש ונכלא בעיר חלב. קונסטאנס לא מיהרה לפדות אותו מהשבי (יש הטוענים כי הקיסר הביזנטי מנואל הראשון שילם למוסלמים כדי שלא ישחררו את רנו) והוא נשאר כלוא במשך שבע עשרה שנים עד שנפדה בסכום גדול של 120,000 דינרי זהב בשנת 1176.
לאחר שנפדה מהשבי נישא רנו לסטפני דה מיי (אנ') שליטת עבר הירדן בברכתו של המלך בלדווין הרביעי. עתה שלט רנו על שטחים עצומים הכוללים את המצודות כרך ומונראל בדרום ים המלח. המיקום האסטרטגי על נתיב עולי הרגל בין דמשק ומכה, בנוסף לגישה שאפשר לים האדום, היה מושלם עבור הרפתקאות השוד והביזה של רנו.
רנו תקף שיירות שעשו את דרכן למכה לקיום מצוות החאג', למרות הסכם השלום שנחתם בין צלאח א-דין לבין הממלכה הצלבנית. המלך בלדווין הצטדק בפני צלאח א-דין כי אינו יכול להטיל מרות על שליטו פורע החוק מעבר הירדן.
בשנת 1182 הוסיף רנו את זירת ים סוף לאזור הפעילות שלו. הוא העביר חלקי ספינות מפורקים על גבי גמלים לאורך הנגב עד אילת. שם הרכיב את הספינות ויצא למסעות שוד לאורך חופי הים האדום. בנוסף ביקש רנו לכבוש את הערים הקדושות מכה ואל-מדינה ולהכות את האסלאם בביתו שלו. תוכניתו לא צלחה וצבאו הובס קילומטרים בודדים ממדינה. חייליו של רנו נלקחו בשבי והוצאו להורג בקהיר, אך הוא הצליח לברוח עם קומץ מאנשיו ולחזור לעבר הירדן.
ב-1183 צלאח א-דין הגיע למצודת כרך כדי להרוג באופן אישי את היריב השנוא. בעת המצור נערכה במצודה חתונתם של איזבל הראשונה ואונפרוא הרביעי מטורון (צר'). לפי המסורת הסכים צלאח א-דין שלא לטווח את אולם החתונה כמחווה אבירית. לבסוף המצור הוסר בהתערבות כוחותיו של הרוזן ריימונד מטריפולי.
בשנת 1186 שוב הפר רנו את הברית עם צלאח א-דין ותקף שיירה שעשתה דרכה ממכה. צלאח א-דין מחה בפני המלך הצלבני גי דה ליזיניאן וזה דרש מרנו להחזיר את השלל ולשחרר את השבויים. רנו השיב בהתגרות כי כפי שהמלך אדון בנחלותיו אשר בירושלים כך הוא אדון בנחלותיו ואין עליו להיענות לדרישותיו.
בעקבות המאורע זה ובגלל סיבות נוספות פלש צלאח א-דין בשנת 1187 לממלכת ירושלים והביס את הצלבנים בקרב קרני חיטין. בין האצילים שנפלו בשבי המוסלמי היה גם רנו, צלאח א-דין ביקש שיציגו בפניו את גי דה ליזיניאן ואת רנו. כאות שצלאח א-דין לא יפגע בגי, הוא הביא לו כוס מים. גי אשר היה מאוד צמא שתה במהרה את הכוס ונתן אותה לרנו. צלאח א-דין התערב והדגיש שהוא נתן את כוס המים רק לגי, והאשים את רנו בעינוי של מוסלמים. צלאח א-דין נתן לרנו את האולטימטום של או להמיר את דתו לאסלאם או למות. רנו בחר במוות, וצלאח א-דין התיז בעצמו את ראשו.
דמותו

הנוצרים באותה תקופה ראו את רנו כמרטיר שנהרג על ידי המוסלמים בגלל אמונתו, אך עדויות אחרות מציגות מציאות פחות אידיאלית של בריון ושודד, שבמעשיו הבלתי אחראים גרם במידה מסוימת לסופה של ממלכת ירושלים הצלבנית.
עלילותיו שימשו השראה לגד שמרון בספרו "השטן בארץ הקודש" שפורסם בשנת 1998.
בסרט ממלכת גן עדן שיצא לאקרנים בשנת 2005 המבוסס על האירועים בימי חייו האחרונים ונפילת ירושלים דמותו מגולמת על ידי השחקן האירי ברנדן גליסון.
הערות שוליים

↑  יניב מגל, ‏סיוט ושמו רנו, באתר גלובס, 30 בספטמבר 2011
↑  רידלי סקוט, מסע צלב, באתר הארץ, 1 במאי 2005
| --- | --- |
בקרת זהויות :  NLI: 987007388055505171  PLWABN: 9810689339505606  BnF: cb14633924k (data)  GND: 124974368  ISNI: 0000 0000 7821 5758  LCCN: n99030841  NTA: 23953929X  RERO: 02-A013211858  SELIBR: 397129  SUDOC: 087879522  VcBA: 495/295723  VIAF: 28018630   WorldCat (עם VIAF): 28018630 
עריפתו של רנו משטיון
ג'ונתן ברנדיס

| --- | --- |

 לידה:  13 באפריל 1976 דאנברי, ארצות הברית 
 התאבד:  12 בנובמבר 2003 (בגיל 27) לוס אנג'לס, ארצות הברית 
 שם לידה:  Jonathan Gregory Brandis 
 מדינה:  ארצות הברית 
 תקופת הפעילות:  1978–2003 (כ־25 שנים) 
 מקום לימודים:  Brighton Hall School 
 פרסים והוקרה:  פרס האומן הצעיר (1994) 
 http://www.jonathanbrandis.org/
 פרופיל ב-IMDb
 
ג'ונתן גרגורי ברנדיס (באנגלית: Jonathan Gregory Brandis;‏ 13 באפריל 1976 – 12 בנובמבר 2003) היה שחקן אמריקאי. לאחר שהחל את הקריירה שלו בתור ילד כדוגמן, ברנדיס עבר לשחק בפרסומות ולאחר מכן זכה בתפקידי טלוויזיה וקולנוע. ברנדיס ערך את הופעת הבכורה שלו כשחקן ב-1982, כשגילם את קווין ביוקנן באופרת הסבון "לחיות את החיים".
ראשית חייו

ג'ונתן ברנדיס נולד בדנברי, קונטיקט. בגיל שנתיים, הוא החל את הקריירה שלו כדוגמן עבור נעלי באסטר בראון. בגיל ארבע החל ברנדיס לשחק בפרסומות בטלוויזיה. הוא למד בבית הספר המקצועי בעמק סן פרננדו, וסיים את לימודיו ב-1993.
קריירה

בגיל שש השתתף ברנדיס בתפקיד קווין ביוקנן באופרת הסבון "לחיות את החיים". הוא עבר ללוס אנג'לס עם משפחתו בגיל תשע ושיחק בהופעות אורח בתוכניות בלוסום, פרקליטי אל איי, מי הבוס?, רצח במשיכת קולמוס, שנות הקסם, צער גידול בנות וקייט ואלי.
בגיל 14 לוהק ברנדיס לתפקידו הראשון בכיכובו בתור בסטיאן בוקס בסרט הסיפור שאינו נגמר 2. באותה שנה, ברנדיס גילם את "גמגום ביל" דנברו הצעיר במיני-סדרה זה משנת 1990, לצד טים קארי, המבוססת על רומן האימה האפי בעל אותו השם. ההופעה של ברנדיס בסרט זכתה לשבחים מצד המבקרים והקהל. לאחר מכן הופיע ברנדיס ב-צמד בלתי מנוצח, בכיכובו של צ'אק נוריס, וב- Ladybugs, עם השחקן וקומיקאי רודני דיינג'רפילד.
בסביבות גיל 17, ברנדיס קיבל את אחד מתפקידיו הידועים ביותר, בתור ילד הפלא המדעי לוקאס וולנצ'ק בסדרת המדע הבדיוני העתידני של סטיבן ספילברג, seaQuest DSV. התפקיד זיכה אותו במעמד של אליל נוער.
בשיא הפופולריות שלו, ברנדיס קיבל כ-4,000 מכתבי מעריצים בשבוע ונאלץ להגיע לסט של seaQuest DSV כשהוא מלווה על ידי שלושה מאבטחים, בגלל מעריצות רבות שנכחו במקום. הוא דיבב את מוזנרט, מכשף צעיר ומרושע, בסדרת האנימציה של דיסני אלאדין.
לאחר ש-seaQuest DSV בוטל ב-1996, ברנדיס הופיעה בסרט הטלוויזיה Her Last Chance, בכיכובה של קלי מרטין. תפקידו הבא היה בסרט הטלוויזיה Born Free: A New Adventure. סרט שצולם בדרום אפריקה, בו כיכב גם כריס נות' כאביו של דמותו של ברנדיס. הוא המשיך את הקריירה שלו בתפקידי משנה בסרטים ללא השגחה (1999), וב-לרכוב עם השטן (1999). בשנת 2000, הוא שיחק בסרט Bad Girls from Valley High, אשר בגלל בעיות הפצה לא שוחרר עד 2005. לברנדיס היה תפקיד קטן בבחירתו של הארט (2002). בשנה שלאחר מכן, הוא לוהק ל-111 Gramercy Park, פיילוט שלא נקלט על ידי הרשת. תפקידו האחרון על המסך היה בדרמת הפעולה Puerto Vallarta Squeeze, בכיכובם של הארווי קייטל וסקוט גלן. סרט זה יצא לאחר מותו.
חיים אישיים

מ-1995 עד 1998, ברנדיס יצא עם השחקנית והזמרת טטיאנה עלי. בני הזוג הופיעו במאמר במגזין "פיפל" ביולי 1995.
חיים אישיים > מותו

ב-11 בנובמבר 2003, ברנדיס נמצא תלוי במסדרון דירתו בלוס אנג'לס. הוא הועבר למרכז הרפואי סידרס-סיני, ומת למחרת מפציעתו. הוא היה בן 27.
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 1988 | אוליבר וחברתו | קול נוסף |  |
| 1988 | החבר'ה הלא נכונים | ילד טים |  |
| 1989 | בית קברות לחיות | קול אובר בתחילת הסרט |  |
| 1989 | אב חורג 2 | טוד גריילנד |  |
| 1990 | אבא רפאים | קולות נוספים |  |
| 1990 | הסיפור שאינו נגמר 2 | בסטיאן בוקס |  |
| 1992 | פרת משה רבנו | מתיו/מרתה |  |
| 1992 | צמד בלתי מנוצח | בארי גברבסקי |  |
| 1994 | טיפשים בלי הפסקה | ניק (דמות מסחרית) | ללא קרדיט |
| 1996 | נולד חופשי: הרפתקה חדשה | רנדולף תומפסון |  |
| 1998 | הרפתקאות ערביות של אלאדין: יוצרי קסמים | מוזנרת (קול) | שחרור ישיר לסרטון |
| 1999 | מחוץ להשגחה | מאוסי |  |
| 1999 | סע עם השטן | מערת וויאט |  |
| 2002 | מלחמת הארט | לואיס פ. וויקלי | הסצנות נמחקו |
| 2002 | השנה שרעדה | קייסי פדרסן |  |
| 2003 | בין הסדינים | רוברט אבוקדו |  |
| 2004 | סחיטה של פוארטו ולארטה | ניל וות'רפורד | שוחרר לאחר מותו |
| 2004 | הבנים של סלינסוויל |  | במאי, מפיק; שוחרר לאחר מותו |
| 2005 | ילדות רעות מעמק גבוה | דרו | צולם בשנת 2000; שוחרר לאחר מותו |
| 2021 | Kid 90 | עַצמוֹ | תיעודי; שוחרר לאחר מותו |
פילמוגרפיה > טלוויזיה

| שנה | שם הסדרה/תוכנית | תפקיד | הערות |
| --- | --- | --- | --- |
| 1982–1983 | לחיות את החיים | קווין ביוקנן | פרקים לא ידועים |
| 1984 | קייט ואלי | Chip's friend | פרק: "Odd Boy Out" |
| 1986 | Mystery Magical Special | עצמו | מיוחד |
| 1986 | Sledge Hammer! | Young Sledge | פרק: "They Shoot Hammers, Don't They?" |
| 1987 | Buck James |  | פרק: "Sin of the Father" |
| 1987 | Duet | Danny | פרק: "Jane's Getting Serious" |
| 1987 | Good Morning, Miss Bliss | Michael Thompson | פיילוט |
| 1987 | פרקליטי אל איי | Kevin Talbot | 2 פרקים |
| 1987 | Poor Little Rich Girl: The Barbara Hutton Story | Lance Reventlow (Age 11) | סרט טלוויזיה |
| 1988 | Mars: Base One |  | סרט |
| 1988 | Webster | בובי | פרק: "Take My Cousin, Please" |
| 1989 | צער גידול בנות | מייקל מונפורד | פרק: "A Little Romance" |
| 1989 | פרקליטי אל איי | פול | פרק: "Your Grandmother's a Bimbo" |
| 1990 | Alien Nation | Andron | פרק: "The Touch" |
| 1990 | The Earth Day Special | עצמו |  |
| 1990 | הברק | טרי קוהאן | פרק: "Child's Play" |
| 1990 | זה | ביל דנברו הצעיר | מיני סדרה |
| 1990 | The Munsters Today | Matt Glover | פרק: "The Silver Bullet" |
| 1990 | רצח במשיכת קולמוס | Kevin Bryce | פרק: "If the Shoe Fits" |
| 1991 | בלוסום | Stevie | פרק: "To Tell the Truth" |
| 1991 | Gabriel's Fire | מת׳יו פיקס | פרק: "Truth and Consequences" |
| 1991 | Our Shining Moment | Michael "Scooter" McGuire |  |
| 1991 | Pros and Cons | דני | פרק: "פעם ילד" |
| 1991 | שנות הקסם | סטיב | פרק: "ספר השנה" |
| 1992 | Crossroads | Michael Stahl | פרק: "חופש הדרך" |
| 1992 | Do Not Bring That Python in the House | Gabriel Miller | סרט |
| 1992 | Cap'n Crunch | עצמו | פרסומת טלוויזיה |
| 1993 | Saved By The Bell: The College Years | עצמו | פרק: "סיפור חג ההודיה" |
| 1993–1996 | seaQuest DSV | Lucas Wolenczak | 57 פרקים |
| 1994 | Good King Wenceslas | Prince Wenceslas | סרט טלוויזיה |
| 1994 | Masters Of Illusion | עצמו | תיעודי |
| 1994–1995 | אלאדין | מוזנרט (קול) | 8 פרקים |
| 1996 | Born Free: A New Adventure | Randolph "Rand" Thompson | סרט |
| 1996 | Fall into Darkness | Chad | סרט |
| 1996 | Her Last Chance | פרסטון אלתרטון | סרט |
| 1997 | Two Came Back | ג'ייסון | סרט |
| 2003 | 111 Gramercy Park | וויל קרנגיאן | פיילוט שלא נמכר |
פרסים ומועמדויות

| שנה | פרס | קטגוריה | העבודה | תוצאה |
| --- | --- | --- | --- | --- |
| 1990 | פרסי אמן צעיר | השחקן הצעיר הטוב ביותר אורח בכיכובו של סדרת טלוויזיה | הברק | מועמדות |
| 1991 | פרסי אמן צעיר | השחקן הצעיר הטוב ביותר בכיכובו בסרט קולנוע | הסיפור שאינו נגמר 2 | מועמדות |
| 1992 | פרס סאטורן | ההופעה הטובה ביותר של שחקן צעיר יותר | הסיפור שאינו נגמר 2 | מועמדות |
| 1993 | פרסי אמן צעיר | אנסמבל צעיר מצטיין בסרט קולנוע | ליידי באגס (משותף עם צוות השחקנים) | מועמדות |
| 1993 | פרסי אמן צעיר | השחקן הצעיר הטוב ביותר בכיכובו בסרט קולנוע | ליידי באגס | מועמדות |
| 1994 | פרסי אמן צעיר | שחקן הנוער הטוב ביותר בתפקיד ראשי בסדרת טלוויזיה | seaQuest DSV | זכייה |
| 1995 | פרסי אמן צעיר | ההופעה הטובה ביותר של שחקן נוער במיני סדרת טלוויזיה או ספיישל | Good King Wenceslas | מועמדות |
אברהם סילברט

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  14 בדצמבר 1933 כ"ו בכסלו ה'תרצ"ד ניו יורק
 פטירה:  8 בנובמבר 1980 (בגיל 46) כ"ט בחשוון ה'תשמ"א באר שבע, ישראל 
 מקום קבורה:  באר שבע
 מדינה:  ישראל 
 מקום פעילות:  באר שבע
 תקופת הפעילות:  ? – 8 בנובמבר 1980 
 השתייכות:  הציונות הדתית
 תחומי עיסוק:  ראש ישיבת בני עקיבא אהל שלמה בבאר שבע
 רבותיו:  הרב יעקב קמינצקי, הרב אברהם קלמנוביץ'
 
 תפקידים נוספים:  ר"מ בישיבת ימית, ר"מ ומנהל תיכון בישיבת בני עקיבא כפר הרא"ה
 
הרב סילברט (רביעי מימין) עם השר יוסף בורג (שלישי מימין) בעת ביקור בישיבה. שנות ה-70.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב אברהם סילברט (כ"ו בכסלו ה'תרצ"ד, 14 בדצמבר 1933, ניו יורק – כ"ט בחשוון ה'תשמ"א, 8 בנובמבר 1980) היה ראש ישיבת בני עקיבא אהל שלמה בבאר שבע סמוך להקמתה ועד למותו.
ביוגרפיה

אברהם סילברט נולד בניו יורק לנחמיה והניה, מהגרים מרוסיה. בשנת 1938 עברה המשפחה לעיר וושינגטון די. סי., שבה פתח האב אטליז. סילברט למד בבית ספר ממלכתי, מכיוון שבאותה תקופה לא היו ישיבות בעיר. בגיל 9 נשלח ללמוד בניו יורק בישיבת תורה ודעת בהנהגתו של הרב יעקב קמינצקי. בישיבה החל הרב להתעניין בבני עקיבא. הוא הפך "ראש סניף" בתנועה בגיל 15. עם סיום לימודיו בישיבה לצעירים עבר לישיבת מיר, שם למד בחברותא עם הרב מאיר כהנא, שנעשה לידידו הקרוב. השניים הוסמכו לרבנות על ידי ראש הישיבה, הרב אברהם קלמנוביץ'.
לאחר נישואיו לשושנה לבית טלנסקי, (אחותו של משה טלנסקי), הקים בוושינגטון סניף חדש של בני עקיבא, בעזרתו של הרב חיים דרוקמן (אז שליח התנועה בארצות הברית).
בשנת תשט"ז (1956), חודשים מספר לאחר נישואיהם, עלו אברהם ורעייתו שושנה לישראל והשתקעו בכפר הרא"ה, שם שימש כר"מ  בישיבת בני עקיבא כפר הרא"ה ולאחר מכן כמנהל התיכון. בשנת ה'תשכ"ו נשלח על ידי הרב נריה לשקם את הישיבה התיכונית בבאר שבע. הוא קיבל על עצמו את ראשות הישיבה ושיקם אותה מבחינה אדמיניסטרטיבית וחינוכית. בנוסף הקים את אולפנת בני-עקיבא בערד, ועמד בראשה מספר שנים. היה גם ממייסדי ישיבת ימית וכיהן בה כר"מ. לצד פעילותו החינוכית, עסק גם בהבאת עולים מארצות הברית וקליטתם בבאר שבע.
התנדב לשירות ביחידת הקבורה הפיקודית (יק"פ) של פיקוד הדרום.
אברהם סילברט נפטר מלוקמיה בגיל 47, ונקבר בבית העלמין הישן בבאר שבע.
על שמו קרוי רחוב בשכונה ד', בסמוך לישיבת בני עקיבא בעיר. כמו כן, והאולפנה שייסד בערד קרויה על שמו "נאות אברהם".
משפחתו

הרב סילברט היה נשוי לשושנה לבית טלנסקי (נפטרה ג' בשבט ה'תשפ"ה), מורה לאנגלית בישיבת ירושלים לצעירים ויקירת באר שבע לשנת ה'תשנ"ה. אביה הרב דוד טלנסקי שימש רב קהילה בניו יורק ולימים עלה לישראל והתגורר בבני ברק. גיסיו היו איש העסקים משה טלנסקי והרב יעקב בוברובסקי, ראש "ישיבת חפץ חיים" בבולטימור ו"ישיבת היי סקול" בקווינס, מחבר ספר "חידושי רבי יעקב מקמניץ".
לרב סילברט ולרעייתו נולדו שש בנות. חתניו הם הרב משה ביגל – רב היישוב מיתר, הרב עמנואל נשר – מרבני הקהילה החרדית באופקים, הרב אורי מנחם אומן – ראש כולל "תפארת אשר" בירוחם וראש ארגון הקירוב "מקצה הארץ", הרב חנוך זונדל כהנא (בנו של הרב נחמן כהנא), ר"מ בישיבה תיכונית קריית ארבע (יתק"א), משה מיזל, מהנדס אווירונאוטיקה בהכשרתו והרב עמיאל נאומבורג – ר"מ בישיבת נצר מטעי באריאל. נכדו הרב נחמיה נשר נבחר באלול ה'תשע"ח לשמש כדיין בבית הדין הרבני האזורי בפתח תקווה.
הערות שוליים

↑  ליבי כהנא, הרב מאיר כהנא: חייו ומשנתו חלק א, ה'תש"ע, עמ' 25.
↑  אלישיב רייכנר, הנני: סיפורו של הרב חיים דרוקמן, עמ' 65
↑  נפטרה הרבנית שושנה סילברט, באתר ערוץ 7, 1 בפברואר 2025
↑  יוסי אלי, למרות הקורונה: שושנה סילברט בת ה-83 פתחה את שנת הלימודים, באתר חדשות 13, 1 בספטמבר 2020
↑  משה ויסברג, אבל בקהילה: אשת ראש הכולל נפטרה בפתאומיות, באתר בחדרי חרדים, 10 בינואר 2023
↑  ראו כאן
הת'ר נאוארט

הת'ר נאוארט (באנגלית: Heather Nauert; נולדה ב-27 בינואר 1970) היא דיפלומטית אמריקאית שכיהנה כדוברת מחלקת המדינה של ארצות הברית החל מחודש אפריל 2017 ועד אפריל 2019. החל מ-13 במרץ 2018 ועד אוקטובר 2018 שימשה בנוסף כתת-מזכירת המדינה בפועל לדיפלומטיה ציבורית וענייני ציבור. בעבר שימשה כמנחה בתוכניות האירוח היומיות Fox & Friends ו-Fox & Friends First בערוץ פוקס ניוז. קודם לכן שימשה ככתבת בערוץ ABC News.
ביוגרפיה

נאוארט גדלה ברוקפורד, אילינוי. אביה, פטר נאוארט היה מנהל בתעשיית הביטוח. יש לה שלושה אחים. היא בוגרת תואר ראשון בתקשורת מ-Mount Vernon Seminary and College ותואר שני בעיתונאות מאוניברסיטת קולומביה.
קריירה > עיתונאות

בשנת 1996, נאוארט הייתה כתבת בתוכנית העסקים השבועית First Business. בין השנים 1998–2005 עבדה ככתבת בערוץ הטלוויזיה פוקס ניוז. תחילה כפרשנית במשך 3 שנים, ולאחר מכן ככתבת במשך 4 שנים.
בין השנים 2005–2007 עבדה במגוון גופי חדשות שונים, ביניהם חדשות ABC ככתבת משימה כללית. בזמן שעבדה ב-ABC, היא קיבלה מועמדות לפרס אמי על עבודתה בסדרת הספיישל "13 Around the World".
ב-2007 חזרה לרשת פוקס ניוז והנחתה יחד עם ג'ון גיבסון את מהדורת סוף השבוע של התוכנית "The Big Story".
נאוארט עבדה כיועצת לענייני ממשל במגוון נושאים, בהם ביטוח בריאות, ביטוח לאומי ומיסים, ובנוסף שימשה כחברה בארגון "Council on Foreign Relations"
קריירה > משרד החוץ של ארצות הברית

ב-27 באפריל 2017, מחלקת המדינה של ארצות הברית הודיעה כי נאוארט תהיה דוברת מחלקת המדינה החדשה, זהו תפקידה הראשון בממשלה.
לאחר פיטוריו של הדיפלומט סטיב גולשטיין ב-13 במרץ 2018, נאוארט מונתה לתפקיד תת-מזכירת המדינה לדיפלומטיה ועניינים ציבוריים.
כאשר ארצות הברית עזבה את אונסק"ו, הניו יורק טיימס ציטטו את דבריה כשאמרה: ”היינו בפיגור של 550 מיליון דולר בערך, ולכן השאלה היא, האם אנחנו רוצים לשלם את הכסף הזה? עם ההטיה האנטי-ישראלית הזו שתועדה מזמן מצד אונסק"ו? זה צריך להיגמר.”"
באפריל 2018, נאוארט הביעה תמיכה בהתערבות בהובלת ערב הסעודית בתימן. היא גינתה את "השפעתה החמורה של איראן" בתימן. במאי 2018 אמרה נאוארט בתגובה להפגנות הגבול בעזה: ”אנו מתנגדים לפעולות נגד ישראל בבית הדין הפלילי הבינלאומי כי זה לא עוזר למען השלום.”
קריירה > מחלקת המדינה

באפריל 2017, מחלקת המדינה של ארצות הברית הכריזה כי נאוארט תשמש כדוברת החדשה של המחלקה. היא ערכה תדריך ראשון לעיתונאים ב-6 ביוני.
בדצמבר 2018 הודיע נשיא ארצות הברית דונלד טראמפ כי בחר בנאוארט לתפקיד שגרירת ארצות הברית באו"ם. אולם בפברואר 2019 הודיעה כי היא מסירה את מועמדותה.
חיים אישיים

נאוארט נשואה לסקוט נורבי, בנקאי השקעות העובד בגולדמן זקס. הם הורים לשני בנים.
ביאורים

↑  כזכור, ארגון האונסק"ו החליט להשעות את הסיוע שלו לישראל בשנת 1974 ולקבל אליו את ארגון אש"ף.
הערות שוליים

↑  Braun, Georgette (6 ביוני 2017). "Rockford native appointed State Department spokeswoman". Rockford Register Star. אורכב מ-המקור ב-11 ביוני 2020. נבדק ב-6 ביוני 2017. {{cite news}}:  (עזרה)
↑  "Heather Nauert: 5 Fast Facts You Need to Know". Heavy.com. 6 במרץ 2017. {{cite news}}:  (עזרה)
↑  Schwartz, Felicia (24 באפריל 2017). "Former Fox Anchor Heather Nauert Is New State Department Spokeswoman". The Wall Street Journal. {{cite news}}:  (עזרה)
↑  Da Silva, Chantal (14 במרץ 2018). "The Trump administration has appointed former Fox News host Heather Nauert to a top State Department job". Newsweek. נבדק ב-12 בדצמבר 2018. {{cite news}}:  (עזרה)
↑  "Heather Nauert once cited D-Day in 'long history' of U.S.-German relations. Now she's headed to the U.N." The Washington Post. 2018. נבדק ב-3 באוגוסט 2019. {{cite news}}:  (עזרה)
↑  "U.S. Will Withdraw From Unesco, Citing Its 'Anti-Israel Bias'". The New York Times. 12 באוקטובר 2017. {{cite news}}:  (עזרה)
↑  "Trump Administration condemns Houthi missile attack on Riyadh, says supports Saudi Arabia's right to defend borders". The Financial Express. 12 באפריל 2018. {{cite news}}:  (עזרה)
↑  "U.S. opposes PA going to ICC as counterproductive, counter to peace". The Jerusalem Post. 23 במאי 2018. {{cite news}}:  (עזרה)
↑  https://twitter.com/DJTHebrewTweets/status/1071476680403898368
↑  רויטרס‏, "בשביל המשפחה": המועמדת של טראמפ לשגרירה באו"ם ויתרה על המינוי, באתר וואלה, 17 בפברואר 2019
נאוארט בבית הלבן, 25 ביולי 2017
נאוארט משוחוחת עם מייק פומפאו, סינגפור, 12 ביוני 2018
כדורגלן

דייגו מארדונה אחד משחקני הכדורגל הגדולים בכל הזמנים מבקיע שער אסור בעזרת היד במונדיאל 1986 מה שיקרא לימים שער יד האלוהים
כדורַגלן או שחקן כדורגל הוא ספורטאי המשחק כדורגל, כחובבן או כמקצוען.
על פי הערכות יש יותר מ-250 מיליון כדורגלנים וכדורגלניות שרשומים באגודות כדורגל ברחבי העולם.
כדורגלנים מובילים זוכים למשכורות עתק, אך משך הפעילות בעיסוק זה קצר יחסית, ומעטים הם שחקני הכדורגל הפעילים כמקצוענים לאחר גיל 35. נכון לשנת 2025, כדורגלניות זוכות למשכורות נמוכות בהרבה מגברים ולרוב גם מקבלות תנאים פחות טובים וסיקור תקשורתי נמוך.
על כדורגלן, חובב או מקצוען, המשחק בקבוצת כדורגל וחתום על חוזה, נאסר לעבור לקבוצה אחרת ללא הסכמתה של קבוצתו הנוכחית. הסכמה זו, עולה לעיתים בכסף רב. מאידך, הקבוצה רשאית ליזום העברה שחקן המשחק בה לקבוצה אחרת.
הלשונאי והבלשן יצחק אבינרי הציע את המילה "דורגלן" (דֻּרְגְּלָן; במשקל תורְגְמָן) תחת המילה העברית כדורגלן כדי לפשטה ("שם כבד כזה אינו נוח לדִבור כלל").